Á um sólarhring hafa hátt í 150 manns boðið fram húsnæði hér á landi fyrir flóttafólk frá Úkraínu, allt frá Vesturbænum á Svalbarðsströnd. Forstöðumaður fjölmenningarseturs segir að þörfina þurfi að kortleggja næsta árið með tilliti til þarfa fólksins
Yfir hundrað manns eru komin til Íslands með tengsl við Úkraínu. Yfirlögregluþjónn landamærasviðs segir í samtali við fréttastofu að erfitt sé að áætla fjöldann sem kemur þaðan næstu daga en unnið sé að því.
Í gær var opnað skráningarform þar sem fólk getur skráð húsnæði til leigu fyrir flóttafólk sem hingað kemur frá Úkraínu á vefsíðu fjölmenningarseturs Íslands. Þar sem Nichole Leigh Mosty er forstöðumaður.
Í gær afgreiddi ég 100 eyðublöð eða boð af ýmsu togi, sem samsvarar herbergi, hótelum, gistiheimilum eða annað jafnvel 7-800 rými. Og ég sit núna með 44 beiðnir sem ég á eftir að ganga frá.
Eruði komin með nóg húsnæði þá?
Það er ekki hægt að segja. svo eru sumir að bjóða fram tímabundna lausn, í nokkra vikur eða mánuði, sumir eru að bjóða fram húsnæði kannski í september. en við megum ekki gleyma að þetta ástand mun ekki klárast á næstu vikum. Við þurfum að kortleggja þetta yfir árið.
Þrátt fyrir að margir hafi tekið við sér og boðið fram húsnæði hvetur Nicole fólk til þess að gera það áfram, því þörfina á eftir að kortleggja og þarfirnar eru mismunandi.
Síðdegis í gær sendi félagsmálaráðuneytið sveitarfélögum bréf þar sem óskað er eftir aðstoð þeirra við móttöku flóttafólks frá Úkraínu, til að mynda með húsnæðisaðstoð. Segir í bréfinu að þátttakan geti verið sniðin að stærð og getu hvers sveitarfélags. Ráðuneytið stefnir á að halda upplýsingafund með áhugasömum sveitarfélögum. Nicole segir að nokkur sveitarfélög hafi tekið við sér.
húsnæðið er út um allt, eins langt og Svalbarðsströnd, og líka vestur í bæ. Það er mjög mikilvægt að við kortleggjum í samræmi við þá þjónustu sem fólk þarf aðgang að, eins og skóla og annað.

Forstöðumaður fjölmenningarseturs segir að kortleggja þurfi húsnæðisþörfina fyrir flóttafólk frá Úkraínu næsta árið. Um 150 hafa boðið fram húsnæði undanfarinn sólarhring um allt land. 